open-index/open-wikipedia-markdown huggingface dataset:
Sinkkiditioniitti

**Sinkkiditioniitti** eli **sinkkihydrosulfiitti** (ZnS2O4) on sinkki- ja ditioniitti-ionien muodostama epäorgaaninen ioniyhdiste. Yhdistettä käytetään pelkistimenä ja erityisesti sitä on käytetty luonnonkuitujen valkaisuun.

## Ominaisuudet
Huoneenlämpötilassa sinkkiditioniitti on valkoista kiteistä ainetta. Yhdiste on vesiliukoista ja liuokset ovat hieman natriumditioniitin liuoksia stabiilimpia. Sinkkiditioniitti on muiden ditioniittien tavoin voimakas pelkistin.

## Valmistus ja käyttö
Sinkkiditioniittia valmistetaan pelkistämällä rikkidioksidia sinkin avulla etanoliliuoksessa.
:Zn + 2 SO2 → ZnS2O4

Aikaisemmin sinkkiditioniittia on käytetty suuria määriä muun muassa sellun ja muiden luonnonkuitujen valkaisussa. Sinkki-ionien aiheuttaman vesien saastumisen vuoksi yhdiste on kuitenkin nykyään yleisimmin korvattu natriumditioniitilla, jota saadaan käsittelemällä sinkkiditioniittiliuosta natriumhydroksidilla.

## Lähteet
Lauri Helke

**Lauri Helke** (s. 12. heinäkuuta 1982) on tamperelainen diplomi-insinööri, kunnallispoliitikko ja halpabussiyhtiö OnniBus.com Oy:n perustaja ja entinen toimitusjohtaja. Ennen OnniBusia Helke työskenteli VR-Yhtymä Oy:ssä lähiliikenteen suunnittelupäällikkönä ja Tampereen kaupungin joukkoliikenneinsinöörinä. Syksyllä 2022 Helke jätti OnniBusin ja aloitti työt raideliikenteessä toimivan Fenniarail-yhtiön toimitusjohtajana.

vuoden 2012 kunnallisvaaleissa Helke ei tullut valituksi Tampereen kaupunginvaltuustoon vaan varavaltuutetuksi. Hän on Kokoomuksen ja RKP:n valtuustoryhmän toinen varavaltuutettu ja ikäihmisten palvelujen lautakunnan jäsen. Tampereen kaupunginvaltuusto valitsi 19. kesäkuuta 2017 Helken Tampereen kaupunkiliikenne -liikelaitoksen (TKL) johtokunnan puheenjohtajaksi, jossa toimessa hän toimi kauden 2017–2019.

Vuoden 2017 kuntavaaleissa hän sai 296 ääntä ja jäi jälleen Kokoomuksen ja RKP:n valtuustoryhmän varavaltuutetuksi.

## Lähteet
Kaia Iva

**Kaia Iva** (28. huhtikuuta 1964 Türi, Viro – 2. marraskuuta 2023) oli virolainen poliitikko, joka toimi Jüri Ratasin hallituksen sosiaaliministerinä 2016–2019. Iva oli Riigikogun jäsen vuosina 2007–2015.

Vuosina 2002–2005 Iva oli Türin kaupunginjohtaja ja 2005–2007 Türin valtuuston jäsen. Vaalikausilla 2007–2011 ja 2011–2015 hän oli Riigikogun jäsen. Iva ei tullut valituksi vuoden 2015 vaaleissa, vaikka hänen henkilökohtainen äänimääränsä oli suurin hänen vaaleissa koskaan saamansa, yhteensä 1&nbsp;684 ääntä.

## Lähteet

## Aiheesta muualla
Haparandabladet–Haaparannanlehti

**Haparandabladet–Haaparannanlehti** on Ruotsin Haaparannalla ilmestyvä ruotsin- ja suomenkielinen sanomalehti.

Lehden edeltäjä oli vuosina 1873–1882 ilmestynyt *Nyaste Riksgränsen*, joka vuodesta 1876 lähtien sisälsi myös suomenkielistä aineistoa. Vuosina 1882–1923 se ilmestyi erillisinä suomen- ja ruotsinkielisinä painoksina nimillä *Haaparannanlehti* ja *Haparandabladet*. Lehden linja muuttui vuonna 1916 vapaamielisestä oikeistolaiseksi, jolloin sen kilpailijaksi perustettiin lyhytikäinen lehtipari *Haparanda Nyheter–[[Haaparannan Sanomat]]*. *Haaparannanlehti* ja *Haparandabladet* yhdistettiin kaksikieliseksi lehdeksi vuonna 1923.

*Haaparannanlehti* ilmestyi aluksi kerran ja vuodesta 1897 lähtien kahdesti viikossa. Päätoimittajina työskentelivät *Nyaste Riksgränsenia* toimittanut Theodor Grape (1882–1896), Frans Edvin Nikander (1896–1919), Erik Sixtus Georg Ruhlin (1919–1923), Carl Oscar Ahlberg (1923) ja Axel August Sammuli (1923). Yhdistetyn lehden päätoimittajina työskentelivät Axel Sammuli (1923–1932), Carl Ahlberg (1932–1933), Oscar Rova (1933–1936), Karl Örngrim ja suomenkieliseltä osalta Eva Nikula (1936–1944), Bengt Svanberg (1944–1957), Robert Schützer (1957), Sven Ritseby (1957–1963), Stig Ericsson (1963–1969), Knut Engström (1969–1978), Lars Pekka (1978–1979, 1987 ja 1992–1994), Bo Bergman (1979–1981), Eva Högkvist (1983–1986), Anita Lundström (1986–1987), Larry Havbring (1987–1988), Greger Toolanen (1988–1989), Leif Svanberg (1989–1991), Urban Prytz (1991–1992) ja Marianne Berglund (1994). Vuosina 1923–1987 kolmesti, vuonna 1987 kerran ja vuodesta 1987 kahdesti viikossa ilmestyneen lehden levikki oli enimmillään yli 5&nbsp;500 kappaletta vuonna 1948.

Nykyään poliittisesti riippumaton *Haparandabladet–Haaparannanlehti* ilmestyy kahdesti viikossa. Sen levikki oli 3&nbsp;600 kappaletta vuonna 2016. Päätoimittajana työskentelee vuodesta 1997 lähtien Örjan Pekka. Lehden sisällöstä noin kolme neljäsosaa on ruotsia ja loput suomea tai meänkieltä.

## Lähteet

## Aiheesta muualla
* ''Haparandabladetin'' sivusto
Mensularia nodulosa

**Mensularia nodulosa** (syn. *Inonotus nodulosus*) on pakurikäävän sukuinen valkolahoa aiheuttava lahottajasieni, joka kasvaa yleensä korkealla pyökissä. Sen on monimuotoinen, ja sen väri vaihtelee kellertävästä tummanruskeaan, toisinaan tiilenpunainen. Toisinaan sen resupinaattinen eli pinnanmyötäinen muoto on katsottu eri lajiksi *Inonotus hastifer*. Itiöemä ylittää läpimitaltaan harvoin 2,5 senttimetriä. Laji ei ole ruokasieni. Sitä tavataan Keski-Euroopassa, Skandinaviassa ja Venäjällä.

## Lähteet
Spyker (1880)

**Spyker** tai **Spijker** oli vuonna 1880 perustettu hollantilainen yritys, jonka perustivat Jacobus ja Hendrik-Jan Spijker valmistamaan hevosvaunuja.

Yrityksen 1898 valmistama valjakkovetoinen *[[Kultainen Vaunu]]* on yhä alankomaan kuningashuoneen käytössä nykyään.

Yritys valmisti henkilöautoja, kuorma-autoja sekä myös muutamia lentokoneita. Yrityksen innovaatioihin lukeutuu Spyker 60 H.P. vuonna 1903, jossa oli nelipyöräveto yhdellä moottorilla ja mekaanisella voimansiirrolla. 

Yritys lopetti toimintansa 1926.

Nimen otti uudelleen käyttöönsä Spyker Cars, joka on perustettu vuonna 1999.

## Lentokoneet

* Spijker V.1
* Spijker V.2
* Spijker V.3
Pohjolan Sanomia

**Pohjolan Sanomia** oli Ruotsin Haaparannalla vuosina 1886–1888 ilmestynyt sanomalehti.

Kirjanpainaja Alfred Lundgrenin julkaisema *Pohjolan Sanomia* perustettiin vanhemman *[[Haaparannanlehti|Haaparannanlehden]]* kilpailijaksi. Lehti osallistui Länsipohjan kielikysymyksestä käytyyn keskusteluun, mutta sen journalistinen taso oli muuten alhainen. Kerran viikossa ilmestyneiden *Pohjolan Sanomien* toimittajana työskenteli P. A. Mörtberg.

## Lähteet
Pohjola (Haaparanta)

**Pohjola** oli Ruotsin Haaparannalla vuosina 1896–1898 ilmestynyt sanomalehti.

*[[Haaparannanlehti|Haaparannanlehden]]* kilpailijaksi perustettu *Pohjola*, alaotsikoltaan *Sanomalehti pohjoiskansoille* oli ohjelmaltaan vapaamielinen ja raittiusystävällinen. Sen kieltä on kuvattu erikoislaatuiseksi yhdistelmäksi kalevalankieltä ja Tornionlaakson murretta. Kahdesti viikossa ilmestyneen lehden julkaisijoina ja toimittajina työskentelivät kirjanpainaja Carl Johan Berg (1896–1897), entinen kansakoulunopettaja Per Anders Mörtberg (1897), vankilanjohtaja Arthur Burman (1897–1898) sekä Fr. E. Lindroth (1897) ja A. Nielmi (1898).

## Lähteet
Haaparannan Sanomat

**Haaparannan Sanomat** oli Ruotsin Haaparannalla vuosina 1916–1917 ilmestynyt sanomalehti. Sen rinnalla julkaistiin ruotsinkielistä *Haparanda Nyheteriä*.

Lehti perustettiin vapaamielisestä oikeistolaiseksi muuttuneen *[[Haaparannanlehti|Haaparannanlehden]]* kilpailijaksi. Ruotsinkielisen osan päätoimittaja ja molempien lehtien vastaava julkaisija oli Pär Axelsson. Suomenkielistä osaa toimitti Arvi Hällfors. *Haaparannan Sanomat–Haparanda Nyheter* ilmestyi kahdesti viikossa vain vuoden ajan.

## Lähteet
Aviotehas PN-3

**Aviotehas PN-3** oli virolainen yksimoottorinen kaksipaikkainen tiedustelu- ja hävittäjälentokone. Konetyypin ensimmäiset piirustukset piirsi Virossa asunut insinööri Küttner vuonna 1935. Küttner muutti tosin vuonna 1937 Saksaan, minkä jälkeen projektia jatkoivat Voldemar Post, Rein Tooma ja E. Lesta. Prototyyppi valmistui vuonna 1938 ja lensi ensilentonsa seuraavan vuoden tammikuussa. Viron ilmavoimien suhteellisen heikon varustelutason seurauksena sotilaslentäjät ja sanomalehdet alkoivat nimittää uutta konetyyppiä humoristisesti ”isänmaan pelastajaksi” (). Kuusi konetta oli tarkoitus valmistaa vuoden 1940 aikana, mutta suunnitelmat jäivät Neuvostoliiton miehitettyä Viron. 31 tuntia 104 lennolla lentäneen prototyypin lennot päättyivät, kun miehityshallinto päätti ottaa haltuunsa sen voimalaitteen vuonna 1940.

## Rakenne
PN-3 oli sekarakenteinen, koneen rungossa käytettiin kankaalla pinnoitettua teräsputkirakennetta, siipien olleessa kokonaan puurakenteiset. Eturunko oli alumiinipinnoitettu ohjaamon etuistuimesta koneen nokkaan. Koneen kaksipaikkainen ohjaamo oli varustettu kaksoisohjaimin.

Taloudellisten rajoitteiden takia prototyyppi ei saanut sisäänvedettäviä laskutelineitä. Prototyyppi sai väliaikaisena ratkaisuna voimalaitteekseen Viron ilmavoimien Hawker Hart -hävittäjän varamoottorin, nestejäähdytteisen Rolls-Royce Kestrel -V12-moottorin. Myöhemmin valmistettavaksi suunnitelluissa koneissa oli tarkoitus käyttää sisäänvedettäviä telineitä ja noin tuhannen hevosvoiman V-moottoria.

Prototyyppi oli suhteellisen liikehtimiskykyinen, saavuttaen vaakalennossa 395&nbsp;km/h huippunopeuden 4&nbsp;000 metrin korkeudessa. Tehokkaamman moottorin ja sisäänvedettävien laskutelineiden odotettiin nostavan konetyypin huippunopeuden jopa yli 500 kilometriin tunnissa.

## Tekniset tiedot (prototyyppi)
Rajalta

**Rajalta** oli Haaparannalla vuosina 1875–1876 ilmestynyt Ruotsin ensimmäinen suomenkielinen sanomalehti.

Alfred Lundgrenin painaman lehden tarkoituksena oli julkaista paikallisia tiedotuksia sekä koti- ja ulkomaanuutisia. Hanke jäi kuitenkin lyhytaikaiseksi. Lehden koenumero ilmestyi vuoden 1875 joulukuussa ja viimeinen kuudes numero maaliskuussa 1876. Sen jälkeen Haaparannan suomenkielisestä uutisvälityksestä huolehti *Nyaste Riksgränsen*, joka muuttui vuonna 1882 *[[Haaparannanlehti|Haaparannanlehdeksi]]*.

## Lähteet
Eds

**Eds** on VR:n omistama ja liikennöimä kaksikerroksinen palveluvaunu. Vaunussa on 83 normaalia ja kaksi invapaikkaa, kaareva perhehytti, matkatavaralokerikko ja pyörätuoliluiskat ovilla. Vaunun alakerrassa on suuri inva-WC ja yläkerrassa tavallinen pieni käymälä. Yläkerran toisessa päädyssä on lasten leikkitila, jossa on liukumäki, leikkiveturi sekä lastenkirjoja ja pelejä.

VR tilasi vuonna 1998 yhteensä 12 Eds-vaunua, jotka tulivat liikenteeseen vuosina 1998–2000. Eds oli ensi kertaa liikenteessä 2. heinäkuuta 1998 Helsingin ja Vaasan välisessä junaparissa IC 41/42. Vaunuja lisättiin aluksi tavallisiin IC-runkoihin vanhojen yksikerroksisten IC-vaunujen oheen yhdessä uusien Ed-vaunujen kanssa. Eds-vaunusta kehitettiin Edfs-muunnelma, eikä Eds:ää tilattu lisää ensimmäisen erän jälkeen. Eds liikennöi nykyisin tavallisesti kaksikerroksisten IC-runkojen vaununa numero 4 tai 2 niissä rungoissa, joissa ei ole Edfs-vaunua.

## Lähteet
* http://www.resiinalehti.fi/artikkeli/73
Revontuli (täsmennyssivu)

**Revontuli, revontulet** voi tarkoittaa seuraavia asioita:

* revontulet, taivaalla näkyvä valoilmiö
* *[[Revontulet (Luulaja)|Revontulet]]*, Luulajassa vuosina 1919–1927 ilmestynyt sanomalehti
* Revontuli, tamperelainen kirjakustantamo
* Revontuli-mallisto, Suomen Trikoon vaatemallisto 1960-luvulla
* Kauppakeskus Revontuli, kauppakeskus Rovaniemellä
* Lomakeskus Revontuli, hotelli ja viihdekeskus Hankasalmella
Tulkoon joulu – akustisesti

__NOTOC__
**Tulkoon joulu – akustisesti** on 6. marraskuuta 2015 Spinefarm Recordsin julkaisemana ilmestynyt Raskasta joulua -projektin albumi. Sillä suomalaiset rock- ja metallimuusikot esittävät uudelleensovitettuja versioita joululauluista, edellisistä levyistä poiketen akustisesti. Se on kuudes projektin julkaisema levy. Levyä on myyty joulukuuhun 2016 mennessä yli 12 000 kappaletta, mikä oikeuttaa kultalevyyn.

Albumi debytoi Suomen virallisen listan sijalla 8, ja pysyi listalla yhteensä 14 viikkoa.

## Kappaleet
# – Marco Hietala, Jarkko Ahola, JP Leppäluoto, Tony Kakko
# – Antti Railio, Tommi Salmela, Kimmo Blom
# – Tony Kakko
# – Ville Tuomi
# – Jarkko Ahola
# – Ari Koivunen
# – Antony Parviainen
# – Marco Hietala, JP Leppäluoto, Tommi Salmela, Pasi Rantanen
# – Pasi Rantanen, Antti Railio, Kimmo Blom
# – Marco Hietala, JP Leppäluoto

## Arvostelut
* Helsingin Sanomat: 
* Keskisuomalainen: *negatiivinen*

## Lähteet

## Aiheesta muualla
* 
*
Ajosimulaattori

**Ajosimulaattori** voi tarkoittaa yleisesti ajopelin kaltaista simulaatiopeliä viihdekäyttöön, mutta myös tutkimus- ja tuotekehityskäyttöön sekä ajo-opetukseen ja koulutukseen soveltuvaa simulaattoria.

## Ammattimaiset simulaattorit

Ammattikäyttöön tarkoitetuissa simulaattoreissa voi olla oikeaa vastaava auto todenmukaisuuden saamiseksi. Esimerkki vastaavasta on SIMUVEG, jota käytetään mm. kuljettajien, teiden ja laitteiden arviointiin.

Autoteollisuudessa simulaattoreita käytetään mm. kuljettajien apuvälineiden arviointiin ja kehityskäyttöön.

Simulaatiot voivat olla ns. "man-in-the-loop" mallisia, joissa ihmisen antamat syötteet ovat mukana simulaatiossa, tai ilman ihmistä suoritettavia laskennallisia malleja.

### Käyttökohteita

Käyttökohteita on esimerkiksi seuraavia:

* tutkimus
** kuljettajan käyttäytymismallit
* tuotekehitys
** tuotteen vaikutus kuljettajan huomiokykyyn
* koulutus
** ajo-opetus

### Haasteita

*Simulation Adaptation Syndrome* (SAS) eli simulaatioon mukautuminen on yksi tutkimuskohde parempia simulaattoreita kehitettäessä.

Tavoitteena on välttää tilanteita, joissa koehenkilö mukautuu simulaation rajoituksiin kuten epätasaiseen päivitystahtiin parantamalla päivitystä saumattomaksi.

## Simulaatiopelit

Esimerkkejä simulaatiopeleistä:
* Assetto Corsa
* Gran Turismo (pelisarja)
* iRacing
* Project CARS
* rFactor
* rFactor 2

## Katso myös

* Simulointi
* Tietokonesimulointi

## Lähteet

## Aiheesta muualla
Tango A La Yona

__NOTOC__
** Tango A La Yona** on Yonan neljäs studioalbumi, joka julkaistiin Kaiho Republicin kautta vuonna 2014. Levyllä esiintyvät myös Kyösti Mäkimattila sekä siskokset Aili Ikonen, Heini Ikonen ja Tuuli Ikonen.

Albumi debytoi Suomen virallisen listan sijalla 11, ja pysyi listalla yhteensä 4 viikkoa.

## Kappaleet
Esittäjä Yona, ellei toisin mainittu.

## Arvostelut
* Soundi: 
* Rumba: 

## Lähteet
The Rutles

**The Rutles** on englantilainen rockyhtye, joka parodioi The Beatles -yhtyettä. Rutles on koomikko Eric Idlen luomus, ja sen musiikki on Neil Innesin tekemää. Innesin kirjoittamat laulut ovat helposti tunnistettavia mukaelmia Beatlesin tunnetuista lauluista.

## Historia
Eric Idle loi Rutlesin muusikko Neil Innesin musiikillisella avulla 1970-luvulla lyhytikäiseen BBC:n sarjaan *Rutland Weekend Television*. Sen jälkeen Idle ohjasi yhtyeestä vuonna 1978 rock-mokumentin *[[All You Need is Cash]]*, jonka soundtrack julkaistiin albumina *[[The Rutles (albumi)|The Rutles]]* (1978).

Yhtye teki paluun 1990-luvulla ilman Eric Idleä ja teki yksittäisiä esiintymisiä sekä albumin *[[Archaeology (albumi)|Archaeology]]* (1996), joka parodioi Beatlesin *[[The Beatles Anthology|Anthology]]*-kokoelmaa.

Yhtyeestä tehtiin 2000-luvulla toinen mokumentti *Can’t Buy Me Lunch*.

## Jäsenet vuoden 1978 elokuvassa
* Ron Nasty (John Lennon -hahmo, esittäjänä John Innes: kitara, kosketinsoittimet, laulu)
* Dirk McQuickly (Paul McCartney -hahmo, esittäjänä Eric Idle, joka ei itse soita mitään instrumenttia)
* Stig O’Hara (George Harrison -hahmo, esittäjänä Ricky Fataar: kitara, bassokitara, laulu, sitar, tabla)
* Barry Wom eli Barrington Womble (Ringo Starr -hahmo, esittäjänä John Halsey: lyömäsoittimet, laulu)

## Diskografia
* *The Rutles* (1978)
* *Archaeology* (1996)
* *Live + Raw* (2014)

## Filmografia
* *All You Need Is Cash* (1978)
* *The Rutles 2: Can’t Buy Me Lunch* (2002)

## Lähteet

## Aiheesta muualla
* A History of The Rutles
Liittoutuneet (elokuva)

**Liittoutuneet** (*Allied*) on vuonna 2016 ensi-iltansa saanut brittiläis-yhdysvaltalainen romanttinen sotaelokuva, jonka on ohjannut Robert Zemeckis ja käsikirjoittanut Steven Knight. Päärooleissa näyttelevät Brad Pitt ja Marion Cotillard. Elokuvan ensi-ilta Yhdysvalloissa oli 23. marraskuuta 2016.

## Juoni
Toisen maailmansodan aikana kanadalainen sotilas Max Vatan ja ranskalainen vastarintataistelija Marianne Beauséjour surmaavat yhdessä Saksan suurlähettilään Casablancassa. Tämän jälkeen he pakenevat Britanniaan, jossa he menevät naimisiin ja saavat lapsen. Pian Max saa tietää, että Ison-Britannian tiedustelupalvelu epäilee Mariannea Saksan vakoojaksi.

## Rooleissa

## Vastaanotto
12. elokuuta 2017 mennessä *Liittoutuneet* oli tuottanut maailmanlaajuisesti lipputuloja noin 119,5 miljoonan dollarin arvosta. Elokuvan budjetti oli 85 miljoonaa dollaria.

*[[Helsingin Sanomat|Helsingin Sanomien]]* elokuvakriitikko Pertti Avola antoi elokuvalle kaksi tähteä viidestä ja sanoi elokuvan olevan suurista tavoitteistaan huolimatta romanttisten sotaelokuvien persoonaton kopio. *[[Ilta-Sanomat|Ilta-Sanomien]]* Taneli Topelius suhtautui elokuvaan myönteisemmin ja antoi sille neljä tähteä viidestä. Yhdysvaltalaisen Rotten Tomatoes -sivuston mukaan 60 prosenttia elokuvan saamista kaikista arvosteluista on ollut myönteisiä.

*Liittoutuneet* sai yhden Oscar-ehdokkuuden, kun Joanna Johnstonille myönnettiin parhaan puvustuksen Oscar-ehdokkuus. Johnston ei kuitenkaan voittanut kyseistä palkintoa.

## Lähteet

## Aiheesta muualla
* Virallinen sivusto 
* 
*
Blue Piccolo

__NOTOC__
**Blue Piccolo**, on yhdysvaltalaisen trumpetisti Ted Cursonin vuonna 1976 Japanissa julkaistu albumi. Vuonna 1982 levy julkaistiin Yhdysvalloissa nimellä **Ted Curson & Co.**. 

## Kappaleet
Kaikki kappaleet Ted Curson, ellei toisin mainita.

### A-puoli
#
#

### B-puoli
#
#
#

## Kokoonpano
* Ted Curson – trumpetti, flyygelitorvi, taskutrumpetti
* Jim McNeely - piano
* Cecil McBee - kontrabasso 
* Steve McCall - rummut

## Arvostelut
* Allmusic: 

## Lähteet
* ''Blue Piccolo'' discogs.com -sivustolla

### Viitteet
Kalamaja (Tallinnan asuinalue)

**Kalamaja** on asuinalue () Põhja-Tallinnan kaupunginosassa Tallinnassa. Sen pinta-ala on 210 hehtaaria ja väkiluku 11 366 henkeä (1.1.2018). Vuoden 2014 alussa asuinalueen väestöstä 66 prosenttia oli virolaisia.

Idässä Kalamaja rajautuu Vanalinnaan (Tallinnan vanhaankaupunkiin), etelässä Kelmikülaan, lännessä Pelgulinnaan ja luoteessa Karjamaan asuinalueeseen. Kalamaja sijaitsee Paljassaaren niemen ja Viimsin niemen välisellä alueella.

Alueella oli kesäkuussa 2011 yhteensä 8 254 asukasta ja kesäkuussa 2012 asukkaita oli 8 620. 1. tammikuuta 2015 Kalamajassa asui jo 9 820 henkilöä.

Tärkeitä Kalamajassa sijaitsevia rakennuksia ovat muun muassa kulttuuri- ja urheilukeskus Linnahall, Salmen kulttuurikeskus, Kalamajan peruskoulu, Kalamajan hautausmaapuisto (entinen Kalamajan hautausmaa), Kalaranna fort ja Voltan tehdas. Alueella on myös useita satamia: Patareisadam, Kalasadam, Lentosatama ja Peetri sadam (entinen Noblessneri sadam).

## Lähteet

## Aiheesta muualla
Kehäkankaan jätinkirkko

**Kehäkankaan jätinkirkko** on Pohjois-Pohjanmaalla Raahen Pattijoella sijaitseva epävarma jätinkirkko.

## Sijainti
Jätinkirkko sijaitsee Pattijoen kirkosta noin 10,5 kilometriä kaakkoon. Se sijaitsee Kastellinperältä 1,3 kilometriä etelään olevalla kivisellä kankaalla, jota kutsutaan Kehäkankaaksi. Se muodostaa pienen mäen Yhteisenkankaan länsipuolelle ja on soistuneiden metsien ympäröimä. Mäellä on kivikkoa, joista kiviröykkiöt on rakennettu.

## Jätinkirkko
Mäen korkeimmalla kohdalla on löydetty kaksi kiviröykkiötä, joiden halkaisija on 3–5 metriä ja korkeudet 30–40 senttimetriä. Jätinkirkoksi tulkittu rakenne on maan ja kivensekainen valli, joka on pyöreähkön muotoinen. Sen pituus on 21 metriä ja leveys 20 metriä. Sitä ei ole tutkittu, mutta sitä pidetään mahdollisena jätinkirkkona.

## Tutkimuksia
Mäellä ei ole suoritettu tutkimuksia, mutta sitä on tarkastettu silmämääräisesti vuosina 1994 (Jaana Itäpalo) ja 1997 (Mika Sarkkinen).

## Katso myös
* Kiviojakankaan jätinkirkko on 1,0 kilometrin päässä pohjois-luoteessa.
* Pikku Liekokankaan jätinkirkot on 2,8 kilometrin päässä koillisessa.
* Pattijoen Kastelli on 1,7 kilometrin päässä pohjoisessa.

## Lähteet

## Aiheesta muualla
*  
* Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008, s.5–7
Sven Sester

**Sven Sester** (s. 14. heinäkuuta 1969 Tallinna, Viro) on virolainen poliitikko ja maan entinen valtiovarainministeri.

## Nuoruus
Sester suoritti koulun loppuun 1987 ja opiskeli sen jälkeen taloustieteitä ja informaatioteknologiaa Tallinnan teknillisessä yliopistossa.

## Ura yritysmaailmassa
Sester työskenteli vuosina 1990–1991 Mainor Centre for Public Opinion Researchissa tietojenkäsittelyn asiantuntijana. Vuosina 1991–1992 hän oli johtajana Selected Daily Mail Joint Enterprisessa. 1992–1999 hän oli johtotehtävissä ERI Real Estate Ltd:ssa. Sittemmin hänestä tuli Baltic Real Investments plc:n hallituksen puheenjohtaja. 2003–2005 hän oli Eesti Loton hallintoneuvoston puheenjohtaja. Vuodesta 2007 hän on ollut Roosikrantsi Hotell Ltd:n johtokunnan puheenjohtaja. 

## Poliittinen ura
Sester liittyi 1999 Isänmaan ja Res Publican liittoon. Vuosina 2002–2003 hän oli Tallinnan kaupunginvaltuuston talouskomitean varapuheenjohtaja. 2003–2007 hän oli riigikogun jäsenenä talouskomitean varapuheenjohtaja. Vuonna 2009 hän toimi talouskomiteassa, ja sen jälkeen hänestä tuli riigikogun talouskomitean puheenjohtaja. Hän on puolueensa puoluehallituksen jäsen.

Vuoden 2015 riigikogun vaaleissa Sester menetti paikkansa. Tuloksista oli epäselvyyttä, kun alkuperäisen ääntenlaskennassa toinen ehdokas Viktoria Ladõnskaja oli saanut yhden äänen enemmän kuin Sester, mutta uusintalaskennassa Sesterillä oli yksi ääni enemmän. Ladõnskaja vaati toista uusintalaskentaa, jolloin hänen äänimääränsä oli 1&nbsp;393 ja Sesterin 1&nbsp;392.

Sester nimitettiin 9. huhtikuuta 2015 valtiovarainministeriksi Taavi Rõivasin toiseen hallitukseen ja 23. marraskuuta 2016 Ratasin hallitukseen.

## Lähteet
Yhdistyneen kuningaskunnan parlamenttivaalit 1945

**Yhdistyneen kuningaskunnan parlamenttivaalit 1945** järjestettiin heinäkuun 5. ja 19. päivän välillä vuonna 1945. Vaaleissa 24&nbsp;073&nbsp;025 äänestäjää valitsivat Ison-Britannian parlamentin alahuoneen 670 jäsentä äänestysaktiivisuuden ollessa 72,8 prosenttia. Kyseessä olivat Yhdistyneen kuningaskunnan ensimmäiset parlamenttivaalit sitten vuoden 1935, koska toinen maailmansota oli estänyt vaalien järjestämisen aiemmin.

## Tulokset

Clement Attleen johtama Työväenpuolue sai parlamenttivaaleissa suurvoiton. Yhteensä 393 työväenpuolueen ehdokasta valittiin alahuoneeseen puolueen kannatuksen ollessa 48,0 prosenttia, ja se sai siten parlamenttiin laajan enemmistön. Pääministeri Winston Churchillin johtama konservatiivipuolue sai alahuoneeseen vain 197 paikkaa ja 36,2 prosenttia annetuista äänistä. Liberaalipuolueen ehdokkaita valittiin parlamenttiin 12, ja se sai 9,0 prosentin kannatuksen. Vaalituloksen seurauksena työväenpuolueen johtaja Attlee nimitettiin Yhdistyneen kuningaskunnan uudeksi pääministeriksi.

Parlamenttivaalien tulos oli yllätys, koska Churchill oli toisen maailmansodan aikana ollut niin suosittu, että hänen puolueensa voittoa oli pidetty lähes varmana. Paul Addisonin mukaan syitä konservatiivien tappioon olivat muun muassa kansan halu sosiaalisiin uudistuksiin ja se, ettei Churchillillä ollut selviä suunnitelmia sodanjälkeisen politiikan suhteen.

## Lähteet

## Aiheesta muualla
Benny

**Benny** on englantilainen miehen etunimi, joka on syntynyt diminutiivina nimestä Benjamin tai Benediktus (Benedict).

Suomessa nimi Benny on Digi- ja väestötietoviraston tietojen mukaan annettu 1900-luvun alusta joulukuuhun 2025 mennessä noin 540 henkilölle. Bennyn nimipäivä on suomen­ruotsalaisen kalenterin mukaan 20. joulukuuta, joka on myös Benjaminin nimipäivä.

## Tunnettuja Bennyjä

* Benny Andersen (1929–2018), tanskalainen prosaisti, runoilija, säveltäjä ja elokuvakäsikirjoittaja
* Benny Andersson (s. 1946), ruotsalainen säveltäjä, pianisti ja laulaja
* Benny Bailey (1925–2005), yhdysvaltalainen jazztrumpetisti
* Benny Benassi oik. *Marco Benassi* (s. 1967), italialainen house-muusikko ja DJ
* Benny Blanco, oik. *Benjamin Levin* (s. 1988), yhdysvaltalainen musiikkituottaja, lauluntekijä ja DJ
* Benny Borg (s. 1945), ruotsalais-norjalainen laulaja
* Benny Carter (1907–2003), yhdysvaltalainen jazzmuusikko
* Benny Chan (1961–2020), hongkongilainen elokuvaohjaaja, -tuottaja ja -käsikirjoittaja
* Benny Cristo (s. 1987), tšekkiläis-angolalainen laulaja
* Benny Davis (1895–1979), yhdysvaltalainen vaudeville-esiintyjä ja laulunsanoittaja
* Benny Engelbrecht (s. 1970), saksalainen sosiaalidemokraattinen poliitikko ja ministeri
* Benny Feilhaber (s. 1985), brasilialais-yhdysvaltalainen jalkapalloilija
* Benny Fredriksson (1949–2018), ruotsalainen teatteriohjaaja, teatterinjohtaja ja näyttelijä
* Benny Gantz (s. 1959), israelilainen poliitikko ja entinen Israelin puolustusvoimien komentaja
* Benny Golson (1929–2024), yhdysvaltalainen tenorisaksofonisti, jazzsäveltäjä ja -sovittaja
* Benny Goodman (1909–1986), yhdysvaltalainen jazzmuusikko, klarinetisti ja orkesterinjohtaja
* Benny Hill (1924–1992), englantilainen koomikko
* Benny Hinn (s. 1952), yhdysvaltalainen saarnaaja ja televisioevankelista
* Benny Kohlberg (s. 1954), ruotsalainen maastohiihtäjä
* Benny Lennartsson (s. 1942), ruotsalainen jalkapalloilija ja valmentaja
* Benny Lynch (1913–1946), skotlantilainen nyrkkeilijä
* Benny Safdie (s. 1986), yhdysvaltalainen elokuvaohjaaja ja näyttelijä
* Benny Shanon (1948–2025), israelilainen psykologian professori
* Benny Södergren (s. 1948), ruotsalainen maastohiihtäjä
* Benny Törnroos (s. 1950), suomenruotsalainen laulaja ja näyttelijä
* Benny Wendt (s. 1950), ruotsalainen jalkapalloilija
* Benny Östlund (s. 1952), ruotsalainen kilpa-ampuja

## Benny sukunimenä

Benny on myös seuraavien henkilöiden sukunimi:

* Bob Benny, oik. *Emilius Wagemans* (1926–2011), belgialainen laulaja ja musikaalinäyttelijä
* Jack Benny (1894–1974), yhdysvaltalainen koomikko ja näyttelijä

## Kuvitteellisia Bennyjä

* Benny, autonkorjaaja Jeremiah S. Chechikin draamaelokuvassa *[[Benny & Joon]]*
* Benny-aasi, *Benny Burro*, Dell-yhtiön sarjakuvahahmo
* Benny, Michael Haneken elokuvassa *[[Bennyn video]]*

## Lähteet

## Aiheesta muualla
Nebbiuno

**Nebbiuno** on kunta Pohjois-Italiassa Novaran maakunnassa Piemonten alueella. Nebbiunon naapurikunnat ovat Armeno, Lesa, Massino Visconti, Meina ja Pisano.

## Lähteet
Saleveren Salumägi

**Saleveren Salumägi** on Matsalun kansallispuistoon kuuluva mäki Saleveren kylässä Läänerannan kunnassa Pärnumaalla Virossa. Metsäisen mäen pohjoisrinne muodostuu jyrkästä kalkkikivitörmästä. Törmän alla on lähteitä. Mäellä kulkee puolentoista kilometrin pituinen retkipolku.

## Lähteet

## Aiheesta muualla
Varallo

**Varallo** on kunta Pohjois-Italiassa Vercellin maakunnassa Piemonten alueella. Varallon naapurikunnat ovat Borgosesia, Breia, Cesara, Civiasco, Cravagliana, Madonna del Sasso, Nonio, Quarna Sotto, Quarona, Sabbia, Valstrona ja Vocca.

## Lähteet

## Aiheesta muualla
Plasencia

**Plasencia** on kaupunki Länsi-Espanjassa Extremaduran itsehallintoalueella. Kaupungin väkiluku on noin 41 000 (2015). Plasencia sijaitsee Jerte-joen varrella. 

Kaupungin historiallinen keskusta sijaitsi Hopeareitin (Ruta de la Plata) varrella. Kaupunkia asuttivat roomalaiset ja arabit 1100-luvulle saakka, jolloin kuningas Alfonso VIII valloitti sen.
 
Palatsit, perintökodit ja historialliset rakennukset muodostavat vanhan kaupungin. Kaupunkia ympäröi kehämuuri, jossa on torneja ja portteja. Keskusaukion (Plaza Mayor) reunassa sijaitsee kaupungintalo. Plasenciassa on uusi ja vanha katedraali.

## Kuvia


Plasencia - murallas 1.jpg|Kehämuuri
Ayuntamiento de Plasencia (Cáceres).jpg|Kaupungintalo
Catedral de Plasencia-4.JPG|Uusi katedraali
Catedral Plasencia (Panorama).jpg|Vanha katedraali
Palacio de Mirabel.JPG|Palacio del Marquesado de Mirabel
Casa de las Dos Torres, Plasencia.JPG|Casa de las Dos Torres
Spain-Plasencia-P1170462 (25260819804).jpg
Parador de Plasencia 1.jpg|Parador (hotelli)


## Lähteet
*Plasencia. spain.info: Cáceres 
*Visit Plasencia; a travel guide to the city of Placencia, Spain 

### Viitteet

## Aiheesta muualla
John Wick: Chapter 2

**John Wick: Chapter 2** on vuonna 2017 ensi-iltansa saanut yhdysvaltalainen toimintaelokuva, jonka on ohjannut Chad Stahelski. Se on *[[John Wick (elokuvasarja)|John Wick]]* -elokuvasarjan jatko-osa elokuvalle *[[John Wick]]* (2014), ja sen nimiroolissa jatkaa Keanu Reeves. Muita päärooleja esittävät Common, Laurence Fishburne, Riccardo Scamarcio, Ruby Rose, Lance Reddick, Peter Stormare, Bridget Moynahan, John Leguizamo ja Ian McShane. Elokuvassa maailmanlaajuiseen palkkamurhaajien kulttiin kuulunut John Wick (Reeves) joutuu pakonomaisesti palaamaan töihin kuitatakseen verivelkansa kollegalleen.

*John Wick: Chapter 2* sai ensi-iltansa 10. helmikuuta 2017. Se sai pääosin hyvän vastaanoton, ja tuotti yhteensä 171,5 miljoonaa dollaria maailmanlaajuisesti 40 miljoonan dollarin budjettia vastaan. Jatko-osa *[[John Wick: Chapter 3 – Parabellum]]* sai ensi-iltansa toukokuussa 2019.

## Rooleissa

## Lähteet

## Aiheesta muualla
*
Massino Visconti

**Massino Visconti** on kunta Pohjois-Italiassa Novaran maakunnassa Piemonten alueella. Massino Viscontin naapurikunnat ovat Armeno, Brovello-Carpugnino, Lesa ja Nebbiuno.

## Lähteet

## Aiheesta muualla
Lihulan linnanrauniot

**Lihulan linnanrauniot** ovat historiallisen ajan muinaisjäännös Lihulan kaupungissa Läänerannan kunnassa Pärnumaalla Länsi-Virossa. Lihulaan rakennettiin piispanlinna Saarten ja Länsi-Viron piispaa varten vuonna 1238. Varsin pian piispanistuin siirrettiin Lihulasta Pärnuun ja sieltä edelleen Haapsaluun ja lopulta Kuressaareen, missä uutta piispanlinnaa alettiin rakentaa 1300-luvulla.

## Lähteet

## Aiheesta muualla
Carl-Axel Braskén

**Carl-Axel Håkan Braskén** (s. 1. heinäkuuta 1996 Uusikaarlepyy) on suomalainen jääkiekkoilija, joka pelaa Suomi-sarjajoukkue Muik Hockeyssa.

## Ura
Braskén on Muik Hockeyn oma kasvatti. Kaudella 2011–2012 hän oli Jeppis Hockeyn ja MuIK:n C-nuorten yhdistelmäjoukkueen paras pistemies, maalintekijä ja syöttäjä C-nuorten II-divisioonan runkosarjassa tehoilla 18+17=35. Kaudeksi 2012–2013 Braskén siirtyi Vaasan Sportin B-nuoriin. Hän oli joukkueen paras pistemies ja maalintekijä B-nuorten Mestiksessä tehoilla 22+14=36, kuten myös seuraavalla kaudella 2013–2014 sarjatasoa ylempänä B-nuorten SM-sarjassa tehoilla 19+14=33. Kaudella 2015–2016 Braskén oli tehoilla 15+14=29 Sportin A-nuorten paras maalintekijä Niklas Sundforsin kanssa sekä joukkueen kolmanneksi paras pistemies. Hän debytoi samalla kaudella myös miesten peleissä pelattuaan kaksi ottelua lainalla Mestis-joukkue Kokkolan Hermeksessä lokakuussa 2015.

Braskén pelasi kaudella 2016–2017 Sportin SM-liigajoukkueessa jo harjoitusotteluita. Liigadebyyttinsä hän teki 20. joulukuuta 2016 Mikkelin Jukureita vastaan. Braskén merkittiin Sportin 13. hyökkääjäksi ja hän sai ottelussa jääaikaa 2.23 minuuttia. Ottelu jäi Braskénille kauden ainoaksi SM-liigassa. Hän pelasi koko muun kauden Sportin A-nuorissa. Braskén oli tehoilla 12+15=27 joukkueen paras maalintekijä Rasmus Aaltosen ja Tuomo Viitasalon kanssa sekä sijoittui sisäisessä pistepörssissä kolmanneksi.

Alkukauden 2017–2018 Braskén pelasi Sportin A-nuorissa ja hän kuului myös seuran SM-liigarinkiin. Braskén ei kuitenkaan saanut tililleen SM-liigaotteluita. Helmikuussa 2018 hän palasi loppukauden sopimuksella kasvattajaseuransa Muik Hockeyn paitaan pelaamaan Suomi-sarjaa.

## Muuta
Braskén valmistui ylioppilaaksi Vasa övningsskolasta keväällä 2015.

## Tilastot

## Lähteet
*
*

### Viitteet
Lihulan Elisabetin kirkko

**Lihulan Elisabetin kirkko** on kirkko Lihulan kaupungissa Läänerannan kunnassa Pärnumaalla Länsi-Virossa. Se on paikallaan kolmas kirkko. Ensimmäinen tuhoutui vuonna 1297 käydyssä taistelussa, toinen purettiin huonokuntoisena vuonna 1874. Nykyinen kirkko valmistui vuonna 1876.

## Lähteet
Riyoko Ikeda

**Riyoko Ikeda** (, s. 18. joulukuuta 1947 Osaka, Japani) on japanilainen mangaka ja laulaja. Hän oli yksi suosituimmista Japanilaisista piirtäjistä vuonna 1970, hän on parhaiten tunnettu *[[Lady Oscar (manga ja anime)|Lady Oscar]]*-animesarjasta.

## Ura
Ikeda on kirjoittanut ja kuvittanut monet tarinat, joista monet perustuvat historiallisiin tapahtumiin, kuten Ranskan vallankumoukseen tai Venäjän vallankumoukseen.

Hänen tunnetuin mangansa on *[[Lady Oscar (manga ja anime)|Lady Oscar]]*, joka perustuu löyhästi Ranskan vallankumoukseen. Mangasta on tehty musikaaleja, osaksi animesarja sekä elokuva *[[Lady Oscar]]*. 2000-luvulla Ikeda opiskeli musiikkikoulussa ja hänestä tuli laulaja.

## Teokset
### Mangat
* *Bara Yashiki no Shōjo* (1954) — short story
* *Soyo Kaze no Mary — short story*
* *Francesca no Shouzou* (1969)
* *Sokoku ni Ai o* (1969)
* *Freesia no Asa* (1970)
* *Futari Pocchi* (1971)
* *Ikite te Yokatta!* (1971)
* *Jinchouge* (1971)
* *Mariko* (1971)
* *Sakura Kyou* (1972)
* *Berusaiyu no Bara* (1972) — The Rose of Versailles
* *Shiroi Egmont* (1973)
* *Yureru Soushun* (1973)
* *Shōko no Etude* (1974)
* *Oniisama e* (1975)
* *Orpheus no Mado* (1975)
* *Claudine* (1978)
* *Ayako* (1980)
* *Epitaram: A Wedding Song* (1981)
* *Aoi Zakuro* (1983)
* *Jotei Ecatherina* (1983)
* *Berusaiyu no Bara Gaiden* (1984) — extra chapters for The Rose of Versailles
* *Eikou no Napoleon* – Eroica (1986)
* *Glass no Yami* (1987)
* *Mijo Monogatari* (1988)
* *Kasuganotsubon* - Kefuzo Kataku o (1989)
* *Porando Hishi Ten no Hate Made* (1991) — Poland's Secret Story: To the Borders of Heaven
* *Shoutoku Taishi* (1991)
* *Fuyu no Shukusai* (1997)
* *Elizabeth* (1999) — text only; art by Erika Miyamoto
* *Niberunku no Yubiwa* (2000) — Der Ring des Nibelungen
* *Ikeda Riyoko the Best: Ai to Tatakau Onnatachi* (2001)
* *Falcon no Meikishu* (2004)
* *Ai wa Waltz ni Nosete* (2005)
* *BeruBara Kids* (2006) — The Rose of Versailles Kids (parody)
* *Haru no Yuki* (2006) — Spring Snow
* *Taiyou Shijinki* (2007)
* *Taketori Monogatari* (2014)

## Lähteet

## Aiheesta muualla
* 
* MyAnimelist-sivustolla 
* The Rose of Versailles: Women and Revolution in Girls’ Manga and the Socialist Movement in Japan (PDF)
Lehtivuori

**Lehtivuori** on mäki Etelä-Pohjanmaalla Kurikan kaupungissa. Se on Kurikan korkein kohta, 196 metriä merenpinnan yläpuolella. 

Alueen itäosassa korkeustasot suolla ovat alimmillaan noin 117,7 metriä mpy., alueen länsiosassa noin 150 metriä mpy. Korkeimmilleen alue ulottuu Lehtivuoren laella, jossa on teleliikennemasto, noin 196 metriä mpy. tasolle sekä tämä eteläpuolella olevan Pikku Lehtivuoren laella, jossa on laavu ja peruskartalle 191,1 metrin tasolle merkitty kolmiomittauspiste.

## Historia
Lehtivuorelta on löytynyt lukuisia tervahautoja ja tervapirttien kiukaita.  

150–170 metriä merenpinnasta oli varhaisen Ancylusjärven taso ennen vuotta 8500 eaa, joten Lehtivuori on ollut tuolloin saari.

## Lähteet
It’s The Searchers

**It’s The Searchers** on brittiläisen The Searchers -yhtyeen vuonna 1964 julkaistu kolmas albumi. Sillä on yhtyeen hitit ”Needles and Pins” ja ”Don’t Throw Your Love Away”, jotka molemmat nousivat Britannian listaykkösiksi. Itse albumi ylsi albumilistan neljänneksi. Albumin joissakin kappaleissa on folk-vaikutteita. Myös levyn rajummat rock-kappaleet ovat tyyliltään lähempänä folk rockia ja merseybeatia kuin rhythm and bluesia tai rockabillyä.

## Kappaleet
#It’s in Her Kiss
#Glad All Over
#Sea of Heartbreak
#Livin’ Lovin’ Wreck
#Where Have You Been?
#Shimmy Shimmy
#Needles and Pins
#This Empty Place
#Gonna Send You Back to Georgia
#I Count the Tears
#Hi-Heel Sneakers
#Can’t Help Forgiving You
#Sho’ Know a Lot About Love
#Don’t Throw Your Love Away

## Kokoonpano
*Chris Curtis – rummut, laulu
*John McNally – kitara, laulu
*Mike Pender – kitara, laulu
*Tony Jackson – basso, laulu

## Lähteet
The Words I Wrote

**The Words I Wrote** on V-Nastyn tekemä minialbumi, joka julkaistiin 16. lokakuuta 2013. Yhdessäkään albumin kappaleessa ei ole samplea. Albumilla on mukana singlenäkin julkaistu kappale ”All the Money”. Albumi sisältää remixin kappaleesta ”Watch It”.

## Kappaleet
# All the Money
# All the Money (Radio Version)
# Watch It
# Fantastic
# V-Party
# It’s Going Down
# Fuk tha Law
# Watch Remix (feat. Andano)

## Lähteet
BAYTL

__NOTOC__
**BAYTL** Gucci Manen ja V-Nastyn yhteisalbumi, joka julkaistiin 13. joulukuuta 2011. Suurimman osan kappaleista on tuottanut Zaytoven.

## Kappaleet
#
#
#
#
#
#
#
#
#
#
#
#

## Arvostelut
* Metacritic: 39/100
* Allmusic: 
* The A.V. Club: C+
* Consequence of Sound: 
* Pitchfork Media: 4.9/10
* Spin: 1/10

## Lähteet
Lil Debbien diskografia

Tämä artikkeli käsittelee **[[Lil Debbie]]n** julkaisut:

## Albumit

**Studioalbumit**
*Debbie (2016)
*OG In My System (2017)
*In my own way (2018)

**Mixtapet**
*Keep it lit (2012)
*Young Bitch (2014)

**Minialbumit**
*Gueen D (2012)
*California sweetheart (2013)
*California sweetheart pt. 1 (2013)
*California sweetheart pt. 2 (2014)
*Home grown (2015)
*XXIII (2017)
*'im the rapper you the producter 2018
*´tba 2019

## Singlet

**Albumilta Keep it lit**
*Ratches (2012)
*Bake a care(2012

**Albumilta: California sweetheart pt.1**
*Slot Machine(2013)

**Albumilta: California sweetheart pt.2**
*Work The Middle (2015)

**Studioalbumilta: DEBBIE**
*Tell me (2016)

**Studioalbumilta:OG in my system**
*Summer (Lil Debbien kappale (2017)

**Toisena artistina**
*Gotta Ball (V-Nasty feat. Lil Debbie (2013)

## Musiikkivideot
*Ratches
*Bake a care
*$lot machine 
*Bitches
*Tell me
Mihhail Korb

**Mihhail Korb** (s. 3. maaliskuuta 1980 Pärnu) on virolainen poliitikko, joka toimi Viron julkishallintoministerinä 2016–2017. Hän edustaa keskustapuoluetta.

## Elämäkerta
Korbin isä on keskustapuolueen poliitikko Valeri Korb, joka on poikansa tapaan ollut Riigikogun jäsen.

Korb on suorittanut kandidaatin tutkinnon liiketaloudessa ja maisterin tutkinnon taloustieteessä Tallinnan teknillisestä yliopistosta. Hän opiskelee samassa yliopistossa energiatekniikan kandidaatin tutkintoa varten.

### Poliittinen ura
Korb on työskennellyt Kohtla-Järven kaupunginhallinnossa vuosina 2001–2004 ja sen jälkeen Mustamäen kaupunginosahallinnon palveluksessa 2004–2005. Hän oli vuosina 2005–2011 Tallinnan Kristiinen kaupunginosajohtaja ja sen jälkeen vuoteen 2014 saakka Tallinnan keskustan kaupunginosajohtaja. 

Tallinnan kaupunginvaltuuston jäsenenä hän oli vuosina 2009 ja 2013. Riigikogun jäseneksi Korb nousi kesäkuussa 2014 Vilja Savisaar-Toomastin erottua tehtävästä.

### Yksityiselämä
Korbin perheeseen kuuluu tytär.

## Lähteet

## Aiheesta muualla
Özcan Melkemichel

**Özcan Melkemichel** (s. 21. helmikuuta 1968) on ruotsalainen jalkapallovalmentaja ja entinen jalkapalloilija. Hän toimii Allsvenskan-seura Djurgårdens IF:n päävalmentajana.

Melkemichel on etninen syyrialainen. Hän on syntynyt Turkissa ja asunut Saksassa, kunnes perhe muutti Södertäljeen vuonna 1976.

## Ura

Melkemichel aloitti jalkapalloilijan uransa Syrianskan joukkueen juniorina 1970-luvulla. Hän debytoi joukkueessa vuonna 1983 ja edusti seuraa kymmenen vuotta. Tuona aikana Syrianska kiipersi Ruotsin sarjajärjestelmässä 7. divisioonasta aina 2. divisioonaan saakka. Lopetettuaan pelaajauransa Melkemichel jatkoi uraansa Syrianskan organisaatiossa toimien muun muassa seuran urheilutoimenjohtajana. Vuonna 2003 hän nousi seuran päävalmentajaksi kahden kauden ajaksi. Hän palasi seuran peräsimeen kesken heikosti alkaneen kauden 2005 ja luotsasi Syrianskan Division 2:n aluemestariksi, mutta karsinnoissa paikka Superettaniin jäi lunastamatta.

Melkemichel jatkoi Syrianskan peräsimessä ja hänen johdollaan seura teki määrätietoista nousua kohti ylemmpiä sarjatasoja. Joukkue voitti kaudella 2008 Division 1 Norran mestaruuden ja nousi Superettaniin. Joukkueen menestys toiseksi korkeimmalla sarjatasolla oli huikeaa. Debyyttikaudella Syrianska oli neljäs ja kaudella 2010 seura voitti Superettanin mestaruuden ja nousi historiallisesti Allsvenskaniin. Hän luotsasi joukkuetta pääsarjatasolla kolme kautta, kunnes kaudella 2015 seura putosi liigasta. Kauden jälkeen Melkemichel jätti Syrianskan.

Syrianska-pestinsä jälkeen Melkemichel jatkoi uraansa AFC Unitedin peräsimessä. Debyyttikaudellaan hän luotsasi seuran Division 1 Norran mestariksi ja kaudella 2016 seura sijoittui tiukassa mestaruuskamppailussa Superettanin kakkoseksi ja nousi pääsarjaan. Kauden jälkeen Melkemichel jätti seuran ja siirtyi Djurgårdens IF:n päävalmentajaksi. Debyyttikaudellaan Melkemichel luotsasi Djurgårdenin Allsvenskanissa kolmanneksi, mikä oli seuran paras sijoitus kymmeneen vuoteen. Toukokuussa 2018 Melkemichel johdatti Djurgårdenin Ruotsin cupin voittoon, kun joukkue kaatoi finaalissa Malmön 3-0. Pokaali oli Djurgårdenin ensimmäinen sitten vuoden 2005 tuplamestaruuden.

## Meriitit
* Ruotsin cup: 2018
* Superettan: 2010
**Hopeaa: 2016
* Division 1 Norra (2): 2008, 2014
* Division 2 ÖS: 2005

## Lähteet
Flamman

**Flamman** (”Liekki”) on Tukholmassa ilmestyvä ruotsalainen vasemmistolehti. Vuoteen 1998 saakka sen nimenä oli *Norrskensflamman* (”Revontulet”).

## Historia
Malmivaarassa vuonna 1906 perustettu, mutta Luulajassa toimitettu ja painettu *Norrskensflamman* oli Ruotsin sosiaalidemokraattisen työväenpuolueen äänenkannattaja Länsipohjassa. Puolueen jakauduttua vuonna 1917 siitä tuli Ruotsin sosiaalidemokraattisen vasemmistopuolueen ja myöhemmin Ruotsin kommunistisen puolueen ja Vasemmistopuolue kommunistien lehti. Vuonna 1977 se jäi puolueen vähemmistön muodostaman Työväenpuolue kommunistien (*Arbetarpartiet kommunisterna*) linjalle. Vuonna 1990 *Flamman* julistautui riippumattomaksi sosialistiseksi lehdeksi.

*Norrskensflamman* ilmestyi Luulajassa vuoteen 1987 saakka, jolloin se siirrettiin Tukholman seudulle. Lehden ilmestymistiheys on vaihdellut yhdestä kuuteen kertaan viikossa. Levikki oli enimmillään 11&nbsp;000 kappaletta 1920-luvulla. Viikkolehtenä ilmestyneen *Flammanin* päätoimittaja on Anna Herdy. Vuonna 2015 lehden levikki oli 3&nbsp;400 kappaletta.

Vuosina 1919–1927 *Norrskensflammanin* yhteydessä ilmestyi suomenkielinen vasemmistolehti *[[Revontulet (Luulaja)|Revontulet]]*. 

Vuonna 1940 lehden toimitus joutui tuhoisan pommi-iskun kohteeksi.

## Päätoimittajat

*Ivar Vennerström (1906–1907)
*I. A. Davidsson (1907–1908)
*J. W. Kramer (1908)
*Hjalmar Larsson (1908–1912)
*C. N. Carleson (1912–1913)
*Andreas Johnsson (1913–1924)
*Sven Linderot (1924–1927)
*Paul Thunell (1927–1929)
*Hilding Hagberg (1930–1935)
*Helmer Holmberg (1935–1940)
*Filip Forsberg (1940–1944)
*Lennart Brick (1944)
*Helmer Holmberg (1944–1956)
*Helmer Persson (1956–1966)
*Alf Lövenborg (1966–1972)

*Harry Hagberg (1972–1977)
*Sven Bjelf (1977–1979)
*Alf Lövenborg (1980–1989)
*Dan Gahnström (1989–1993)
*Rolph Johansson (1993–1994)
*Jan Ask (1994)
*Dan Gahnström (1995)
*Erik Cardfeldt (1995–1996)
*Kenth Karlsson (1996–1997)
*Erik Cardfeldt (1997–1998)
*Jonas Thunberg (1998–99)
*Emil Lindahl Persson (1999–2003)
*Aron Etzler (2003–2012)
*Jonas Thunberg (2012–2015)
*Anna Herdy (2015–)

## Lähteet

## Aiheesta muualla
* ''Flammanin'' sivusto
Peeter Põldin muistomerkki

**Peeter Põldin muistomerkki** on Viron tasavallan ensimmäisen opetusministerin Peeter Põldin kunniaksi Tarttoon pystytetty muistomerkki. Se sijaitsee opetus- ja tiedeministeriön edessä Peeter Põldin aukiolla (*Peeter Põllu plats*, entinen *Politseiplats*).

Muistomerkin on suunnitellut suunnittelukilpailun jälkeen kuvanveistäjä Ekke Väli yhdessä arkkitehti Ain Rööpsonin kanssa. Veistos paljastettiin 2008.

## Lähteet

## Aiheesta muualla
* Peeter Põllu monument portaalis Puhkaeestis.ee 
* "Tartu kavandab Peeter Põllu monumenti" ERR, 26.06.2008
Pyörrevirtaustila

**Pyörrevirtaustila** (engl. *Vortex Ring State*, VRS) on helikopterilennossa vaarallinen tilanne, jossa roottorit ajautuvat valmiiksi pyörteiseen ilmaan ja menettävät nostotehonsa.

Tilanteen on tunnettu johtavan kohtalokkaisiin onnettomuuksiin.

Tilanteesta selviämiseen on yleensä nostettava moottoritehoa hätäasetukselle sekä pyrittävä ohjaamaan kopteri pois pystyvirtauksesta.

Pelkän moottoritehon turvin helikopterit eivät yleensä selviä tilanteesta, koska se tarvitsee kaksinkertaisen tehoreserverin normaalilentoon verrattuna.
Vain Sikorsky S-64 Skycrane on todettu pystyvän tähän kuormaamattomana.
SS Rankat Ankat

**SS Rankat Ankat** (lyh. **SSRA**) on oululainen vuonna 2002 perustettu salibandyn erikoisseura. Seura on Pohjois-Suomen ainoa tyttö- ja naissalibandyyn erikoistunut seura ja pelaajia seurassa on noin 200 (2016). Naisten edustusjoukkue saavutti sarjanousun kolmena peräkkäisenä kautena ja nousi kaudeksi 2016–2017 ylimmälle sarjatasolle F-liigaan (silloinen Salibandyliiga).

## Pelaajatoiminta sekä menestys
#### Naisten liigajoukkue kaudet 2018-2021
SSRA naisten liigajoukkue sijoittui runkosarjan kolmannelle sijalle, kaudella 2018–2019. Pudotuspeleihin vastaan tuli TPS joka voitti ottelusarjan ja SSRA aloitti kesäloman. Kausi 2019–2020 jäi pelaamatta loppuun, vallinneen koronaviruspandemian johdosta. SSRA:n naiset saavuttivat pronssia, naisten F-liigassa, kaudella 2020–2021. He voittivat Tampereen Classicin, lukemin: 8-4.

**Naisten liigajoukkue kausi 2023-2024**

SSRA naisten liigajoukkue sijoittui kaudella 2023-2024 runkosarjan kuudennelle sijalle ja eteni pudotuspeleihin. Puolivälierissä SSRA kohtasi SaiPan ja voitti ottelusarjan edeten välieriin. Välierissä SSRA hävisi ottelusarjan Classicille. Pronssiottelussa SSRA kohtasi FBC Loiston. SSRA hävisi pronssiottelun maalein 11-2.

#### Juniorit
Juniorijoukkueita Rankat Ankat ry:ssä on neljä (kaudella 2024-2025). Juniorijoukkueista kaksi (T16, T18) pelaavat valtakunnallista sarjaa kaudella 2024-2025. Seura järjestää myös kerhotoimintaa pienemmille junioreille.

## Kausi 2016–2017

#### Naisten edustusjoukkue
Kausi oli naisille menestyksekäs. Suomen Cup näytti jo suuntaa ja naiset selvittivät tiensä Cupin loppuotteluun. Vastassa oli TPS joka osoittautui tällä kertaa liian kovaksi vastustajaksi, joten Suomen Cup hopeaa Ankoille. 

Naisten salibandyliigan runkosarjan kolmannelta sijalta pudotuspeleihin tuli vastustajaksi M-Team ja voittajaksi viiden ottelun jälkeen tuli Rankat Ankat. Välierässä vastustajana oli SB-Pro joka vei loppuottelupaikan kolmella voitolla. Pronssipeli pelattiin Kastellissa, jossa vastassa oli PSS. Ankkojen oli tyytyminen rangaistuslaukauskisan jälkeen Naisten salibandyliigan neljänteen sijaan.

#### B-tytöt
B-tytöt pelasivat SM-sarjassa. Sijoituksena oli runkosarjassa neljäs mutta pudotuspeleissä kärsityn tappion myötä kausi päättyi siihen.

#### C-tytöt
C-tytöt pelasivat SM-sarjassa. Sijoituksena oli runkosarjan neljäs sija. Pudotuspeleissä C-tytöt etenivät välieriin voitettuaan KooVeen. Välierässä vastaan tuli Pirkkalan Pirkat, jotka etenivät loppuotteluun. Ankat pelasivat pronssiottelun SBS Wirmoa vastaan mutta joutuivat tyytymään tappion myötä neljänteen sijaan.

## Lähteet

## Aiheesta muualla
* Seuran sivusto
Last Days Of Eden

**Last Days Of Eden** on vuonna 2011 perustettu sinfonista metallia soittava yhtye Espanjasta.

## Jäsenet
* Ani M. Fojaco – laulu
* Dani González – kitara, laulu
* Adrián Huelga – basso
* Juan Gómez – kosketinsoitin
* Leo Duarte– rummut
* Sara Ember – viulu
* Andrea Joglar – säkkipilli, vihellykset

### Entiset jäsenet
* Jorge Ruiz – basso
* Manuel Morán – rummut
* Alberto Ardines – rummut
* Christian Bada – rummut
* Gustavo Rodriguez – säkkipilli
* Pindy Diaz – säkkipilli, vihellykset, huilu

## Julkaisut
* 
* 
* 
* 
* 

### Singlet
* Paradise (2014)
* Invincible (2015)
* Here Come The Wolves (2015)
* The Piper's Call (2016)
* Ride The World (road movie) (2016)
* The Garden (2021)
* Silence (2021)
* The Secret (2021)
* Save The World (2021)
* Lluz de Llucerín (2021)

## Aiheesta muualla
* 
* 
* http://lastdaysofeden.es/
Peeter Põld

**Peeter Siegfried Nikolaus Põld** (12. heinäkuuta  1878 Puru, Virun piiri, Viron kuvernementti – 1. syyskuuta 1930 Tartto, Viro) oli virolainen pedagogi, koulunjohtaja ja poliitikko ja Viron kansanpuolueen (Eesti Rahvaerakond, ERE) jäsen. Hän oli Viron ensimmäinen opetusministeri. Tarton yliopiston kuraattorina (1918–1925) hän huolehti yliopiston opetuksen siirtymistä vironkieliseksi juuri itsenäistyneessä maassa.

Tartossa on Viron opetus-ja tiedeministeriön edessä Peeter Põldin muistomerkki

## Lähteet

## Aiheesta muualla
* Peeter Põld, artikkeliarkisto, the European Library